43. ΝΟΜΟΘΕΤ. ΔΙΑΤΑΓΜΑ υπ' αριθ. 4363 της 1/8 Σεπτ. 1964 (ΦΕΚ Α' 153) Περί εγκρίσεως συνομολογήσεως συμβάσεως χρηματοδοτήσεως παρ' Ιταλικών Πιστωτικών Ιδρυμάτων. Άρθρ.1.-1.Επιτρέπεται όπως το Ελληνικόν Δημόσιον, βάσει των διατάξεων του παρόντος, αποδεχθή δάνειον διατιθέμενον υπό Ιταλικών Πιστωτικών Ιδρυμάτων υπό μορφήν χρηματοδοτήσεως δι' αγοράν αγαθών εν Ιταλία. 2.Μέγιστον ύψος του δανείου ορίζεται το ποσόν των λιρών Ιταλίας 3.750.000.000. "Ο τόκος του κεφαλαίου του δανείου, προκαταβαλλόμενος καθ' εξαμηνίαν, δεν δύναται να συνομολογηθή προς επιτόκιον ανώτερον του 5,1/2% ετησίως. Η αναγνωριζομένη δια το δάνειον προμήθεια, καταβαλλομένη εφ' άπαξ, δεν δύναται να συνομολογηθή εις ποσοστόν ανώτερον του 0,50%, η δε ασφάλεια εις ποσοστόν ανώτερον του 0,10% ετησίως". Το εντός « » δεύτερον εδάφιον αντικατεστάθη, αφ' ης ίσχυσεν, ως άνω δια του άρθρ. 6 Α.Ν. 218/1967 (κατωτ. αριθ. 47). Η εξόφλησις του Κεφαλαίου του δανείου θα συντελεσθή δι' εξαμηνιαίων δόσεων εντός προθεσμίας δώδεκα ετών. 3.Αι αναγκαίαι δια την εξόφλησιν του Κεφαλαίου και την πληρωμήν των τόκων ως και παντός ετέρου συναφούς εξόδου, πιστώσεις, εγγράφονται εις τον Προϋπολογισμόν των Εξόδων του Υπουργείου Οικονομικών. 4.Οι λοιποί εν γένει όροι παροχής και εξυπηρετήσεως του δανείου καθοριζόμενοι από συμφώνου υπό του Ελληνικού Δημοσίου και των Ιταλικών Πιστωτικών Ιδρυμάτων τελούσιν υπό την έγκρισιν της Νομισματικής Επιτροπής. Σελ. 104(β) 335-116 Άρθρ.2.-1.Εξουσιοδοτούνται οι επί του Συντονισμού και των Οικονομικών Υπουργοί, όπως είτε ούτοι προσωπικώς, είτε δι' εκπροσώπων οριζομένων παρ' αυτών, υπογράψωσι την σύμβασιν χορηγήσεως του κατά το άρθρ. 1 του παρόντος δανείου, ως και παν σχετικόν έγγραφον αφορών την εκτέλεσιν ταύτης. 2.Εξουσιοδοτείται ο Υπουργός των Οικονομικών όπως: α)εκδώση τα παραστατικά των υποχρεώσεων του δανείου ομόλογα, και β)συνάψη μετά της Τραπέζης της Ελλάδος και υπογράψη σύμβασιν δι' ης θα καθορίζωνται αι εκ της κατά την παρ. 1 του παρόντος άρθρου συμβάσεως απορρέουσαι μεταξύ του Ελληνικού Δημοσίου και της Τραπέζης σχέσεις, ως και παν έτερον συναφές θέμα. Άρθρ.3.-Αι κατά το άρθρ. 2 του παρόντος συμβάσεις, τα παραστατικά του δανείου ομόλογα, ως και αι υπό του Δημοσίου ως οφειλέτου ενεργούμεναι πληρωμαί του Κεφαλαίου, των τόκων και παντός εν γένει εξόδου συνδεομένου ή απορρέοντος εκ των συμβάσεων, απαλλάσσονται παντός εν γένει φόρου, τέλους, επιβαρύνσεως ή κρατήσεως, είτε υφισταμένης ήδη είτε εν οιωδήποτε μεταγενεστέρω χρόνω επιβληθησομένης υπέρ του Ελληνικού Δημοσίου ή οιουδήποτε τρίτου. Άρθρ.4.-1.Η χρησιμοποίησις του Κεφαλαίου του δανείου, εν τη Ιταλική αγορά, η διαδικασία απορροφήσεως ως και πάσα άλλη συναφής λεπτομέρεια, καθορισθήσονται δια κοινής αποφάσεως των Υπουργών Συντονισμού και Οικονομικών, ως και του αρμοδίου κατ' αντικείμενον Υπουργού εφ' όσον ήθελε προκύψει τοιαύτη περίπτωσις. 2.Το εις δραχμάς προϊόν του Κεφαλαίου του δανείου, υπολογίζεται, εισάγεται ως δημόσιον έσοδον και διατίθεται κατά τα δια κοινής αποφάσεως των Υπουργών Συντονισμού και Οικονομικών καθορισθησόμενα. Άρθρ.5.-Δια κοινής αποφάσεως των Υπουργών Συντονισμού και Οικονομικών θέλουσι καθορισθή αι λεπτομέρειαι εφαρμογής του παρόντος Ν.Δ/τος, εφόσον δι' ειδικής διατάξεως δεν ορίζεται άλλως. Άρθρ.6.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. .200. 26.Δ.α.41-43 Δάνεια Εξωτερικά 